Civitates Atlanticae Mediae
Civitates Atlanticae Mediae, etiam civitates Atlanticae aliquando appellatae, sunt regio Civitatum Foederatarum, inter Novam Angliam et Civitates Atlanticae Meridianae plerumque sita. Definitio exacta fonte variatur, sed regio saepe civitates Delavariam, Terram Mariae, Novam Caesaream, Pennsylvaniam, Vasingtoniam, Novum Eboracum, Virginiam, et Virginiam Occidentalem comprehendit. Carolina Septentrionalis aliquando inter eas comprehenditur. Haec regio partes magni momenti in evolutione culturae, commercii, mercaturae, et industriae in Civitatibus Foederatis egit. Regio "usitate Americana" regio a Friderico Jackson Turner appellabatur. Pluralismus religiosa et diversitas ethnica graves societatis Medii Atlantici proprietates fuerunt, a deductione primarum coloniarum a Nederlandensibus, Sueticis, Catholicis Anglicis, et Tremebundis usque ad tempus dominationis Britanniarum Regni ac post. Rebus Novis Americanis confectis, regio Civitatum Atlanticarum Mediarum facta est locus cuiusque capitis historici Civitatum Foederatarum, inter quae Vasingtonia (D.C.), hodiernum caput foederale.